Public procurement notice: Contract Award Notice
Published: 2020-03-04
Buyer: Εταιρεία Ύδρευσης και Αποχέτευσης Θεσσαλονίκης Α.Ε.
Country: GR
Contract type: Supplies
Procedure: Open procedure
CPV classification: 48219000
Award criteria: Lowest price

Technical requirements: Πρόκειται για μεικτή σύμβαση παροχής υπηρεσιών και προμήθειας, σύμφωνα με το άρθρο 225 του Ν. 4412/2016, με κύριο στοιχείο αυτό της παροχής υπηρεσιών. Αντικείμενο της σύμβασης αποτελεί η προμήθεια και εγκατάσταση λογισμικού του νέου κεντρικού πληροφοριακού συστήματος τιμολόγησης και εξυπηρέτησης πελατών της Ε.Υ.Α.Θ., καθώς και των απαιτούμενων αρχικών αδειών χρήσης.
Αντικείμενο της σύμβασης αποτελεί η προμήθεια και εγκατάσταση λογισμικού του νέου κεντρικού πληροφοριακού συστήματος τιμολόγησης και εξυπηρέτησης πελατών της Ε.Υ.Α.Θ., καθώς και των απαιτούμενων αρχικών αδειών χρήσης, και η ανάπτυξη, η παραμετροποίηση και προσαρμογή του νέου πληροφοριακού συστήματος, με βάση τις προδιαγραφές της Ε.Υ.Α.Θ., καθώς και ο σχεδιασμός και η ανάπτυξη όλων των απαιτούμενων διεπαφών με τα υφιστάμενα πληροφοριακά συστήματα· η προμήθεια και ανάπτυξη / υλοποίηση συστήματος Business Intelligence (ΒΙ), για την πληροφόρηση της Διοίκησης, η προμήθεια και ανάπτυξη / υλοποίηση πλατφόρμας ηλεκτρονικής εξυπηρέτησης, η οποία θα αποτελεί τη διαδικτυακή πύλη του νέου συστήματος, μέσω της οποίας οι ενδιαφερόμενοι θα εκτελούν λειτουργίες - συναλλαγές, η προμήθεια και ανάπτυξη / υλοποίηση συστήματος διαχείρισης σχέσεων και επικοινωνίας με τον πελάτη, και η προμήθεια λογισμικού για PDA, το οποίο θα είναι ενσωματωμένο / άμεσα συνδεόμενο με την προσφερόμενη πλατφόρμα.
Η διάρκεια της σύμβασης ορίζεται σε 54 μήνες, όπως αναλύεται στον σχετικό πίνακα της διακήρυξης. Εντός της περιόδου των 54 μηνών, προβλέπεται δικαίωμα προαίρεσης δύο (2) ετών από τη λήξη της περιόδου εγγύησης καλής λειτουργίας, όπως περιγράφεται ανωτέρω.
Συμπληρωματικές πληροφορίες ή διευκρινίσεις, σχετικές με τα έγγραφα της σύμβασης, μπορούν να ζητούνται μέχρι και 12 ημέρες πριν από την καταληκτική ημερομηνία υποβολής προσφορών, μέσω του Ε.Σ.Η.ΔΗ.Σ. και απαντώνται μέχρι έξι (6) ημέρες πριν από την καταληκτική ημερομηνία υποβολής των προσφορών.
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη σύμβαση και έχει ή είχε υποστεί ή ενδέχεται να υποστεί ζημία από εκτελεστή πράξη ή παράλειψη τού αναθέτοντος φορέα, κατά παράβαση τής νομοθεσίας τής Ευρωπαϊκής Ένωσης ή τής εσωτερικής νομοθεσίας, δικαιούται να ασκήσει προδικαστική προσφυγή, ενώπιον της Α.Ε.Π.Π., κατά της σχετικής πράξης ή παράλειψης τού αναθέτοντος φορέα, προσδιορίζοντας ειδικώς τις νομικές και πραγματικές αιτιάσεις, που δικαιολογούν το αίτημά του.
Σε περίπτωση προσφυγής κατά πράξης του αναθέτοντος φορέα, η προθεσμία για την άσκηση της προδικαστικής προσφυγής είναι:
α) δέκα (10) ημέρες, από την κοινοποίηση της προσβαλλόμενης πράξης στον ενδιαφερόμενο οικονομικό φορέα, αν η πράξη κοινοποιήθηκε με ηλεκτρονικά μέσα ή τηλεομοιοτυπία ή
β) δεκαπέντε (15) ημέρες, από την κοινοποίηση της προσβαλλόμενης πράξης σε αυτόν, αν χρησιμοποιήθηκαν άλλα μέσα επικοινωνίας, άλλως·
γ) δέκα (10) ημέρες, από την πλήρη —πραγματική ή τεκμαιρόμενη— γνώση της πράξης, που βλάπτει τα συμφέροντα του ενδιαφερόμενου οικονομικού φορέα.
Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών, από τη δημοσίευση στο Κ.Η.Μ.ΔΗ.Σ..
Σε περίπτωση παράλειψης, η προθεσμία για την άσκηση της προδικαστικής προσφυγής είναι δεκαπέντε (15) ημέρες, από την επομένη της συντέλεσης τής προσβαλλόμενης παράλειψης.
Η προδικαστική προσφυγή κατατίθεται ηλεκτρονικά, μέσω της λειτουργικότητας «Επικοινωνία» του Ε.Σ.Η.ΔΗ.Σ., στον ηλεκτρονικό τόπο του διαγωνισμού, επιλέγοντας κατά περίπτωση την ένδειξη «Προδικαστική Προσφυγή» και επισυνάπτοντας το σχετικό έγγραφο σε μορφή ηλεκτρονικού αρχείου portable document format (pdf), το οποίο φέρει εγκεκριμένη προηγμένη ηλεκτρονική υπογραφή ή προηγμένη ηλεκτρονική υπογραφή, με χρήση εγκεκριμένων πιστοποιητικών.
Για το παραδεκτό της άσκησης τής προδικαστικής προσφυγής, κατατίθεται παράβολο από τον προσφεύγοντα υπέρ του Δημοσίου, κατά τα ειδικά οριζόμενα στο άρθρο 363 του Ν. 4412/2016.
Το παράβολο επιστρέφεται στον προσφεύγοντα, σε περίπτωση ολικής ή μερικής αποδοχής της προσφυγής του ή σε περίπτωση που, πριν την έκδοση τής απόφασης τής Α.Ε.Π.Π. επί της προσφυγής, ο αναθέτων φορέας ανακαλεί την προσβαλλόμενη πράξη ή προβαίνει στην οφειλόμενη ενέργεια.
Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη τής σύμβασης επί ποινή ακυρότητας, κατά τα οριζόμενα στο άρθρο 364 του ν. 4412/2016. Κατά τα λοιπά, η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, εκτός αν ζητηθούν προσωρινά μέτρα προστασίας, κατά το άρθρο 366 του Ν.4412/2016.